Държавен вестник, бр. 68, 2017 г., стр. 55

БРОЙ  68	
Д Ъ Р Ж А В Е Н  В Е С Т Н И К 	
СТР.  55  
Чл. 110. Изпълнителните листове в полза 
на страните по делата се издават по тяхна 
молба след разпореждане на съдията.
Чл. 111. Служебното издаване на изпъл­
нителен лист въз основа на подлежащ на 
принудително изпълнение съдебен акт се 
извършва в 7-дневен срок след изтичане на 
срока за доброволно изпълнение или връщане 
на делото в съда.
Чл. 112. По влезли в сила решения относно 
изменение на гражданското състояние – раз­
вод, унищожаване на брака, допускане и 
прекратяване на осиновяване, установяване 
на произход, поставяне под запрещение, ли­
шаване от родителски права, се изпращат 
съобщения до служба „Гражданска регис­
трация и административно обслужване“ на 
областно равнище, а в случаите на влязло в 
сила решение, с което е допусната промяна 
на име – и на съответното бюро за съдимост.
Чл. 113. (1) Представените по делото пис­
мени доказателства и оригинални документи 
се връщат на страните по тяхно писмено заяв­
ление след приключване на делото с влязъл в 
сила съдебен акт по разпореждане на съдията-
докладчик и след представяне на копие от тях 
срещу разписка, съдържаща опис на върнатите 
документи. По преценка на съдията-докладчик 
оригиналите могат да бъдат върнати срещу 
представяне на заверени преписи и преди 
приключване на производството. 
(2) Представените по делата писмени дока­
зателства, оригинални документи и преписки 
от административните органи, институции и 
техните администрации се връщат след вли­
зане в сила на съдебния акт.
Чл. 114. Всички действия по привеждане в 
изпълнение на влезли в сила съдебни актове 
се отбелязват с датирана бележка върху самия 
акт, която се подписва от съдебния служител, 
извършил действието.
Чл. 115. (1) При обжалване на наказателни 
постановления и административни актове 
съдът уведомява административните органи 
за резултата и връща оригиналите на адми­
нистративния акт и преписката ведно с копие 
от влезлия в сила съдебен акт.
(2) При обжалване действията или отказите 
на съдебен изпълнител, на съдия по вписвани­
ята или нотариус съдът уведомява съответния 
орган за резултата и му връща изпратените 
материали ведно с копие от влезлия в сила 
съдебен акт.
Раздел IV
Производство по изпълнителни дела
Чл. 116. Доколкото в този раздел не е 
установено друго, за изпълнителните дела 
се прилагат съответните разпоредби на този 
правилник.
Чл. 117. (1) Служба „Съдебно деловодство“ 
в съдебноизпълнителната служба: 
1. организира превеждането на постъпилите 
по делата суми съвместно с лицето, отговор­
но за счетоводните записвания в съда, след 
издадено разпореждане на държавния съдебен 
изпълнител;
2. докладва на държавния съдебен изпъл­
нител периодично, но не по-малко от два пъти 
в годината, изпълнителните дела, по които 
няма движение; 
3. при изгубване или унищожаване на из­
пълнителен лист изготвя акт и докладва на 
държавния съдебен изпълнител за съставяне­
то на констативен протокол, като незабавно 
съобщава на взискателя за това. 
(2) По всеки акт, подлежащ на съдебно 
изпълнение, се образува отделно изпълни­
телно дело. 
(3) Представените след образуване на 
делото изпълнителни листове за изменение 
размера на главното или за акцесорно вземане 
между същите страни се присъединяват към 
същото дело.
Чл. 118. (1) Когато изпълнителният лист 
по прекратено дело бъде поискан обратно от 
взискателя, той се връща срещу разписка, 
която се прилага към делото заедно с копие 
от изпълнителния лист.
(2) При архивиране на изпълнително дело 
върху изпълнителния лист се правят отбеляз­
вания върху щемпел по образец – приложение 
№ 7. 
(3) При унищожаване на изпълнително 
дело изпълнителният лист се изважда и се 
подрежда в обща папка. Папката се пази в 
срока по чл. 66, ал. 6.
Чл. 119. (1) Неполучените суми по изпъл­
нително производство, които са отбелязани 
върху изпълнителния лист, когато той е вър­
нат, се изплащат на взискателя, след като той 
представи изпълнителния лист.
(2) Подлежащите на възстановяване суми 
на длъжника и на трети лица се изплащат по 
тяхно искане, направено в срока на съхране­
ние на изпълнителното дело, след посочване 
на банкова сметка.
Чл. 120. (1) Изпълнителните дела, образу­
вани въз основа на обезпечителни заповеди, 
се архивират и унищожават по общия ред 
след влизане в сила на постановлението за 
прекратяване или приключване.
(2) При унищожаване от делата се изваждат 
обезпечителните заповеди, връчените запорни 
съобщения и протоколите за опис на вещи. 
Извадените книжа се подреждат в обща папка, 
като се съхраняват в срока по чл. 65, ал. 1.
(3) Вдигането на наложените обезпечителни 
запори по архивирани или унищожени дела 
се извършва след представяне на заверен 
препис от влязло в сила определение на съда 
по чл. 402, ал. 3 ГПК по молба на заинтере­
совано лице, депозирана най-късно в срока 
по ал. 2. Съобщенията за вдигане на запора